
ΠΡΟΣΚΛΗΣΗ ΕΘΕΛΟΝΤΩΝ ΦΟΙΤΗΤΩΝ / ΦΟΙΤΗΤΡΙΩΝ
Συνέδρια ΕΛΨΕ 2027 - Ρέθυμνο, 24–29 Μαΐου 2027
Η Ελληνική Ψυχολογική Εταιρεία (ΕΛΨΕ) και το Τμήμα Ψυχολογίας του Πανεπιστημίου Κρήτης συνδιοργανώνουν στο Ρέθυμνο, τον Μάιο του 2027, δύο συνέδρια με κοινό θέμα «Η ψυχολογία ως επιστήμη, πράξη και κοινωνική ευθύνη»:
1. το 8ο Πανελλήνιο Φοιτητικό Συνέδριο Ψυχολογικής Έρευνας, 24–26 Μαΐου 2027, και
1. το 20ό Πανελλήνιο Συνέδριο Ψυχολογικής Έρευνας, 26–29 Μαΐου 2027.
Η Οργανωτική Επιτροπή προσκαλεί προπτυχιακούς/ές και μεταπτυχιακούς/ές φοιτητές και φοιτήτριες του Τμήματος Ψυχολογίας του Πανεπιστημίου Κρήτης που θέλουν να συμμετάσχουν ως εθελοντές/εθελόντριες στη διοργάνωση.
Προσφέρουμε:
1. Δωρεάν εγγραφή και στα δύο συνέδρια (πλήρης απαλλαγή από το κόστος εγγραφής)
1. Βεβαίωση εθελοντικής συμμετοχής
1. Ελεύθερη παρακολούθηση των συνεδριών τις ώρες εκτός βάρδιας
1. Την εμπειρία ενός μεγάλου επιστημονικού συνεδρίου από τα μέσα: επαφή με ερευνητές/τριες και επαγγελματίες από όλη την Ελλάδα, γνωριμία με συμφοιτητές/τριες από άλλα τμήματα, και ένα εξαιρετικό πρώτο βήμα στην ακαδημαϊκή ζωή
Ζητάμε:
1. Διαθεσιμότητα για καθημερινή βάρδια καθ’ όλη τη διάρκεια των συνεδρίων, 24–29 Μαΐου 2027 (περίπου 4 ώρες την ημέρα, πρωινή ή απογευματινή βάρδια), και, αν είναι εφικτό, την Κυριακή 23/5 για την προετοιμασία
1. Συνέπεια, καλή διάθεση και ευχέρεια στην επικοινωνία
Ενδεικτικά καθήκοντα
Υποδοχή και εγγραφές συνέδρων, υποστήριξη αιθουσών (χρονομέτρηση, τεχνική βοήθεια με τις παρουσιάσεις), πληροφορίες και κατεύθυνση στον χώρο, υποστήριξη των συνεδριών αναρτημένων ανακοινώσεων, βοήθεια στη γραμματεία.
Δήλωση συμμετοχής
Αν θέλετε να συμμετάσχετε θα πρέπει να συμπληρώσετε έως και τη Δευτέρα 30 Νοεμβρίου 2026 την εξής φόρμα: https://docs.google.com/forms/d/1mGO-SLMv76oNcTc_aSXQOEk40JijPYjk64v_gGq5zz8/edit?ts=6ad9d62d. 
Οι θέσεις είναι περιορισμένες και θα τηρηθεί σειρά προτεραιότητας. Θα ακολουθήσει ενημερωτική συνάντηση (διά ζώσης ή διαδικτυακά) πριν από τα συνέδρια. Για οποιαδήποτε απορία: tzanakism@uoc.gr ή lainas@psy.auth.gr 
Σας περιμένουμε!
Εκ μέρους της Οργανωτικής Επιτροπής
Αλέξης Αρβανίτης
Μανόλης Τζανάκης
Σωτήρης Λαϊνάς

